דב שובל

דב שוּבַל (י"ד/ט"ו באדר א' תרס"ח, 16 בפברואר 1908 – ב' בתשרי תשמ"ט, 13 בספטמבר 1988) היה עיתונאי ועורך ישראלי.

ביוגרפיה
דב בן זאב שובל נולד בפולין הרוסית, סיים את לימודיו בגימנסיה העברית בביאליסטוק והיה פעיל בעירו בתנועה הציונית הסוציאליסטית השומר הצעיר. בשנת 1929 עלה לארץ ישראל, היה ממייסדי קיבוץ עין החורש ופעיל בארגון "ההגנה". בשנת 1943 הצטרף לצוות המייסדים של ביטאונה של השומר הצעיר, "משמר" (לימים "על המשמר"), ובמשך עשרות שנים, עד פרישתו לגמלאות, היה סופר העיתון באזור חיפה (בין היתר סיקר את המאבק בבריטים בדרך לעצמאות).

בשנת 1940 הופיע תרגומו לכרך הראשון של ספרו של הפוליטיקאי והפובליציסט הגרמני פרנץ מֶהרינג  על סיפור חייו של קרל מרקס .
בשני העשורים האחרונים לחייו ערך ספרי זיכרון לחללי מערכות ישראל וכן את ספרי היזכור לקהילות סרנאקי (1968) ושֶבּרֶשין (1984).. כמו כן חיבר שירים, שהופיעו בהוצאה עצמית לאחר מותו. מוכר תרגומו לשירו של ו' רומן "חבריה אנחנו" (הולחן על ידי משה ביק).

שובל נפטר ב-1988, בגיל 80. נקבר בבית העלמין שדה יהושע (כפר סמיר) שבדרום חיפה. הותיר אישה, בן ושתי בנות, ונכדים.

קישורים חיצוניים
  (נקרולוג)

הערות שוליים

עיתונאים ישראלים
סגל על המשמר
מייסדי קיבוצים
עין החורש: אישים
ישראלים ילידי פולין
ביאליסטוק: אישים
אנשי העלייה החמישית‎
בוגרי השומר הצעיר
אישים הקבורים בבית הקברות שדה יהושע
ישראלים שנולדו ב-1908
ישראלים שנפטרו ב-1988